《赠邕管察推陈仲辅》
宋代·陈鹏飞

阑干一幅鹅溪绢，中有五箴排小篆。
古字今文认未了，火剂针小俱瞑眩。
平生卷轴有膏盲，首尾年来逾错乱。
剩储药物走医门，掉头呕冷不下咽。
一落泥头千丈强，谢君欲拯非手援。
银钩小变科斗文，挂我床头星斗烂。
退之处士阳冰手，驱逐羽气车轮转。
光芒照耀肝胆醒，两眼频看泪如霰。
门前恶草锄又生，我病七年行复玩。
会须着意课儿童，日日床头诵千遍。

作者简介：（1099—1148）宋温州永嘉人，字少南。高宗绍兴十二年进士。授鄞县主簿。历官太学博士、崇政殿说书，除礼部员外郎。以忤秦桧，谪居惠州。有《管见集》、《罗浮集》等。